
Tisztelt Gazdasági Szereplő!

Az Országos Egészségbiztosítási Pénztár, mint Ajánlatkérő által „A veleszületett vérzékenység kezelésére szolgáló készítmények 2017.évi beszerzése” tárgyú, a közbeszerzésekről szóló 2015. évi CXLIII. törvény 85. § (2) bekezdés c) pontja szerinti gyorsított tárgyalásos közbeszerzési eljárást indított.

A Részvételi Felhívás 2016. december 03. napján jelent meg az Európai Unió Hivatalos Lapjában (TED-en), 2016/S 234-426071 számon.

A tárgybani közbeszerzési eljárásban – határidőben – kiegészítő tájékoztatás iránti kérelem érkezett.

A beérkezett kérdésre a választ – határidőben – az alábbiak szerint adom meg a Kbt. 56. § (2) bekezdése alapján:

Kérdés

Ajánlatkérő a Részvételi Dokumentáció V. rész benyújtandó dokumentumok jegyzékében az egységes európai közbeszerzési dokumentum (RD 3. sz. melléklete) 321/2015. (X.30.) Korm. rendelet 2.§ és 4-6.§ szerinti benyújtását írja elő.

A Részvételi Dokumentációban megadott iratminták alapján Ajánlatkérő az Egységes Európai Közbeszerzési Dokumentumot részenként külön-külön kéri benyújtani. 

A Részvételi Dokumentáció „Az egységes európai közbeszerzési dokumentum Kitöltési útmutatója” című fejezete az alábbiakat tartalmazza: 
„Amennyiben a közbeszerzések részekre vannak bontva, és a kiválasztási szempontok részenként változnak, az egységes európai közbeszerzési dokumentumot mindegyik részre vonatkozóan ki kell tölteni (vagy a részek olyan csoportjára, amelyekre ugyanazon kiválasztási szempontok vonatkoznak).”
Észrevételünk, hogy a Részvételi Felhívásban meghatározott alkalmassági követelmények valamennyi rész tekintetében egységesek, azok részenként különböző előírást nem tartalmaznak.

Hivatkozva a fentiekben foglaltakra, valamint arra, hogy az Egységes Európai Közbeszerzési Dokumentum részenként történő benyújtása jelentősen megnövelné a Részvételi jelentkezés terjedelmét, kérjük Tisztelt Ajánlatkérőt, hogy az Egységes Európai Közbeszerzési Dokumentum részenkénti benyújtásától eltekinteni, és annak egy példányban történő benyújtását - melyben valamennyi megpályázni kívánt rész megjelölésre kerül - lehetővé tenni szíveskedjen.

Válasz

Ajánlatkérő az Egységes Európai Közbeszerzési Dokumentumot a Kitöltési útmutatóban előírtaknak megfelelően nem kéri részenként külön-külön benyújtani, tekintettel arra, hogy a kiválasztási szempontok valamennyi rész tekintetében irányadóak.

Budapest, 2016. december 15. 

Tisztelettel:


                      Gacsályi Béla
főosztályvezető-helyettes

